ISO 6346

ISO 6346 adalah piawai antarabangsa yang diuruskan oleh Biro Kontena Antarabangsa (BIC) untuk mengekod, mengenalpasti dan menanda kontena pengangkutan yang digunakan dalam proses pengkontenaan.

Biro ini mewujudkan:
Sistem pengenalan dengan:
Kod pemilik, sering disebut "Kod BIC"
Pengenal pasti kategori perkakasan
Nombor siri
Satu digit semak
Saiz dan kod jenis
Kod negara
Tanda operasi

Sistem Pengenalan

Kod pemilik
Kod pemilik terdiri daripada 3 huruf besar untuk menunjukkan pemilik atau pengendali prinsipal kontena tersebut. Kod ini perlu didaftarkan dengan Biro Kontena Antarabangsa di Paris untuk memastikannya unik di seluruh dunia.

Pengenal pasti kategori perkakasan
Pengenal pasti kategori perkakasan terdiri daripada satu daripada 3 abjad latin seperti di bawah:
U untuk semua kontena pengangkutan
J untuk perkakas kontena yang boleh ditanggal
Z untuk treler dan casis

Nombor siri
Nombor siri terdiri daripada enam digit yang ditentukan oleh pemilik atau pengendali, yang unik dan tidak sama dengan nombor siri kontena lain milik pengendali.

Digit semak
Digit semak terdiri daripada satu digit yang mengesahkan ketepatan perakaman dan transmisi kod pemilik dengan nombor siri.

Langkah pengiraan 1
Satu angka ditentukan kepada setiap abjad latin, bermula dengan angka 10 untuk abjad A ( angka 11 dan semua gandaannya diabaikan) :

Setiap digit nombor siri memegang nilai pengangkanya.

Langkah pengiraan 2
Setiap angka yang dikira di langkah pertama didarabkan dengan 2posisi, yang mana "posisi" adalah eksponen kepada asas 2. "Posisi" bermula dari 0, dari kiri ke kanan. 

Jadual di bawah menunjukkan faktor pendaraban:

Langkah pengiraan 3
a) Tambah semua keputusan dalam langkah 2
b) Bahagikan dengan 11
c) Buang semua digit perpuluhan hasil kiraan b) (i. e. tukarkan kepada nilai integer)
d) Darabkan nilai integer tersebut dengan 11
e) Tolakkan hasil kiraan d) dari hasil kiraan a) =  Ini adalah digit semak!

Jika perbezaan terakhir adalah 10, maka digit semaknya akan menjadi 0. Untuk mengelakkan ini, piawai menyarankan nombor siri yang menghasilkan perbezaan akhir 10 tidak digunakan, tetapi terdapat kontena di pasaran yang tidak mengikut saranan ini, jadi jika kalkulator digit semak diprogramkan, cara mengendalikan kes sebegini perlu dimasukkan.

Perlu diingatkan yang langkah b) ke e) adalah bertujuan mencari integer hasil dari pembahagian a) dengan 11. Kebanyakan bahasa pengaturcaraan mempunyai operator modulo untuk ini. Perhatian perlu diberikan kepada persoalan bagaimana ianya bekerja dalam bahasa yang dipilih; i. e. jika ia memberikan balik hasil tanpa titik perpuluhan atau integer untuk mendapatkan hasil yang wajar. - 11 digunakan sebagi pembahagi kerana nombor kontena mempunyai 11 jumlah digit. Dalam langkah 1, angka 11,22 dan 23 diabaikan kerana ia adalah gandaan kepada pembahagi.

Contoh

Masalah praktikal
Dalam urusan harian, kita akan sentiasa terjumpa kontena yang tidak mengikut langsung pengenalan ISO 6346l, bagaimanapun ia adalah kontena yang disahkan oleh piawai keselamatan CSC. Selalunya kontena ini adalah "milik pengirim" yang bermaksud ianya bukan dimiliki oleh syarikat perkapalan tersebut, tetapi oleh pemilik kargo (pengirim). Ia mungkin tidak memiliki kod pemilik berdaftar, tiada pengenal pasti kategori dan tiada digit semak. Umumnya, adalah tidak digalakkan untuk tidak mengikuti ISO 6346 kerana ia akan menyebabkan banyak masalah kepada syarikat perkapalan dan terminal kontena untuk mengenal pasti dengan tepat perkakasan itu dan menghantar kargo itu dengan baik. Sistem komputer memerlukan penamaan selaras ISO 6346, dan jika awalan nombor (empat huruf latin) itu tiada dan awalan palsu dibuat contohnya YYYY di terminal dan XXXX di syarikat perkapalan, akan terjadi ketidakseragaman dan menyukarkan pengenalan kontena tersebut.

Kod saiz dan jenis
ISO 6346 juga menentukan kod saiz dan jenis untuk kontena. Ia juga dipaparkan di luar kontena.

Kod ini digabungkan dengan elemen berikut
Abjad atau digit pertama, mewakili panjang (dikodkan)
Abjad atau digit kedua, mewakili lebar dan tinggi (dikodkan)
Abjad atau digit ketiga dan keempat, mewakili jenis kontena

Berikut adalah senarai kod yang paling banyak digunakan:

Kod negara (pilihan)
Kod negara terdiri daripada 2 huruf besar latin seperti dinyatakan dalam ISO 3166. Ia menunjukkan negara kod itu didaftarkan, bukan kewarganegaraan pemilik atau pengendali kontena. Huruf-huruf dalam kod ini mesti tidak kurang dari 10 mm tinggi.

Tanda operasi mandatori
Tanda operasi bertujuan untuk menyampaikan maklumat yang diminta tentang pergerakan kontena atau untuk memberi amaran visual. Ia berkaitan dengan
Berat kontena
Simbol untuk menunjukkan paras permukaan udara kontena. 
Penunjuk amaran bahaya elektrik
Penunjuk tinggi untuk kontena melebihi 2.6m (8 kaki 6 inci)

Rujukan
Biro Kontena Antarabangsa (Bureau International des Containers): Kod BIC kontena (risalah dicetak)
Panduan penomboran kontena

Lihat Juga
Berikut adalah senarai beberapa spesifikasi ISO yang berkaitan dengan kontena:

ISO 668 - Kontena - Pengelasan, dimensi dan rating
ISO 830 - Kontena - Peristilahan
ISO 1161 - Kontena - Kelengkapan - spesifikasi
ISO 1496 - Kontena - Spesifikasi dan ujian
ISO 2308 - Pengangkat untuk mengangkat kontena sehingga kapasiti 30 tan - Syarat asas
ISO 3874 - Kontena - Pengendalian dan pemasangan
ISO 8323 - Kontena - Kontena udara/permukaan kegunaan umum - spesifikasi dan ujian
ISO 9669 - Kontena - Hubungan antara muka untuk kontena tangki
ISO 9711 - Kontena - Maklumat berkaitan kontena di atas kapal
ISO 9897 - Tukaran data perkakasan kontena (container equipment data exchange)  (CEDEX)
ISO 10368 - Kontena terma (haba) - Pemantauan jarak jauh
ISO 10374 - Kontena - Pengenalan automatik

Pautan luar
Bureau International des Containers (BIC)
Freight Container Check Digit Calculator (termasuk sumber kod Java untuk muat turun)
ITCO technical questions 
List of owner codes (tiada laman rasmi BIC)
Online check digit calculator
Russian maritime register of shipping - BIC representation 
Container numbers validator
Get container dimensions and type by ISO code

Piawai ISO
Kontena